
วันที่ 10 พฤศจิกายน 2569

สมาคมโรงแรมไทย (THA)
ประกาศ
ผลสำรวจความเชื่อมั่นของผู้ประกอบการที่พักแรม เดือน ตุลาคม 2569

 แม้อัตราการเข้าพักเดือน ต.ค. 69 จะปรับเพิ่มขึ้นจากเดือนก่อนตามปัจจัยเชิงฤดูกาล แต่ในช่วง Q4/69 โรงแรมส่วนใหญ่ประเมินว่าจำนวนลูกค้าต่างชาติมีแนวโน้มลดลงเมื่อเทียบกับช่วงเดียวกันปีก่อน (YoY) ขณะที่ลูกค้าไทยมีแนวโน้มทรงตัวถึงหดตัว YoY โดยส่วนหนึ่งคาดว่าเป็นผลจากพฤติกรรมลูกค้าที่ระมัดระวังการใช้จ่ายมากขึ้น โดยเฉพาะกลุ่มที่อ่อนไหวต่อราคา และกลุ่มที่เดินทางด้วยงบประมาณจำกัด ตามภาระค่าใช้จ่ายที่สูงขึ้น อาทิ ต้นทุนเดินทาง และรายได้ที่มีความไม่แน่นอนมากขึ้นตามภาวะเศรษฐกิจในประเทศนั้น ๆ

ดัชนีความเชื่อมั่นผู้ประกอบการที่พักแรม
(Hotel Business Operator Sentiment Index)
เดือน ตุลาคม 2569
(สำรวจระหว่างวันที่ 14-31 ตุลาคม 2569)
จากผู้ตอบแบบสำรวจจำนวน 110 แห่ง

[bookmark: _Hlk115957811]อัตราการเข้าพัก
 	 เดือน ต.ค.69 อัตราการเข้าพักโดยเฉลี่ยอยู่ที่ 63% ขณะที่คาดการณ์เดือน พ.ย. 69 อยู่ที่ 68%




อัตราการเข้าพักเฉลี่ย เดือน ก.ย.-ต.ค. 69
	ภาค
	ก.ย.69
	ต.ค.69

	ภาคเหนือ
	38
	51

	ภาคตะวันออกเฉียงเหนือ
	-
	-

	ภาคตะวันออก
	58
	64

	ภาคกลาง
	63
	69

	ภาคใต้
	47
	62


หมายเหตุ : ไม่แสดงข้อมูลภาคตะวันออกเฉียงเหนือ เนื่องจากมีผู้ตอบน้อย

ด้านการจ้างงาน
 เดือน ต.ค. 69 สัดส่วนโรงแรมที่เผชิญกับปัญหาขาดแคลนแรงงานโดยรวมทรงตัวจากเดือนก่อน อย่างไรก็ตาม การขาดแคลนแรงงานที่กระทบทั้งคุณภาพการให้บริการ และจำนวนลูกค้าที่รับได้ มีแนวโน้มเพิ่มขึ้น โดยเฉพาะในพื้นที่ภาคกลาง
มาตรการช่วยเหลือที่ผู้ประกอบการต้องการจากภาครัฐ  โรงแรมส่วนใหญ่ต้องการให้มี
1. มาตรการกระตุ้นการท่องเที่ยวและรายได้
· ส่งเสริมการท่องเที่ยวทั้งเมืองหลักและเมืองรอง อาทิ จัดกิจกรรม road show หรือคอนเสิร์ตต่าง ๆ
· มีมาตรการกระตุ้นการท่องเที่ยว และการใช้จ่ายภายในประเทศ อาทิ สามารถนาค่าใช้จ่ายด้านท่องเที่ยวบางส่วนมาลดหย่อนภาษีได้
· ส่งเสริมให้ขยายตลาดนักท่องเที่ยวใหม่
· เพิ่มการประชาสัมพันธ์และการตลาดผ่านช่องทางต่าง ๆ อาทิ โปรโมทผ่าน KOL
2. มาตรการช่วยเหลือด้านค่าใช้จ่าย
· ลดต้นทุนพลังงาน และค่าธรรมเนียมภาครัฐ
· มาตรการลดหย่อนภาษี อาทิ ภาษีนิติบุคคล ภาษีบุคคลธรรมดา และภาษีโรงเรือน
· เสนอให้ทบทวนการขึ้นภาษีสนามบินขาออก
3. มาตรการด้านการเงิน
· มีมาตรการช่วยเหลือด้านสภาพคล่อง อาทิ มาตรการสินเชื่อดอกเบี้ยต่ำ
4. มาตรการด้านแรงงาน 
· อบรมพัฒนาทักษะบุคลากรภาคบริการให้มีคุณภาพ

5. มาตรการอื่นๆ
· เพิ่มความเชื่อมั่นด้านความปลอดภัย และเร่งฟื้นฟูพื้นที่ที่ได้รับผลกระทบจากน้ำท่วม
· เสนอให้กำกับดูแลที่พักให้เป็นไปตามกฎหมายอย่างเท่าเทียม

สถานการณ์การท่องเที่ยวของประเทศไทยในเดือนตุลาคม 2569  อยู่ในช่วงเปลี่ยนผ่านเข้าสู่ฤดูกาลท่องเที่ยวปลายปี มีแนวโน้มฟื้นตัวในบางตลาด อย่างไรก็ตาม การท่องเที่ยวไทยยังคงเผชิญความท้าทายหลายด้าน เช่น จำนวนนักท่องเที่ยวต่างชาติที่ลดลงเมื่อเทียบกับปีก่อน และการชะลอตัวของนักท่องเที่ยวจีนในบางช่วงเวลา ดังนั้น ประเทศไทยจึงควรเร่งสร้างความเชื่อมั่นด้านความปลอดภัย พัฒนาคุณภาพการบริการ และประชาสัมพันธ์แหล่งท่องเที่ยวที่มีความหลากหลาย ทั้งทะเล ภูเขา วัฒนธรรม และอาหารไทย พร้อมส่งเสริมการท่องเที่ยวในเมืองรองเพื่อกระจายรายได้สู่ชุมชน หากภาครัฐและภาคเอกชนร่วมมือกันพัฒนาการท่องเที่ยวอย่างต่อเนื่อง ก็จะช่วยเพิ่มขีดความสามารถในการแข่งขัน ดึงดูดนักท่องเที่ยวที่มีคุณภาพ และสร้างรายได้ให้แก่ประเทศอย่างยั่งยืนในอนาคต

สมาคมโรงแรมไทย เชื่อมั่นว่า  ช่วงไตรมาส 4 ภาคการท่องเที่ยวไทยเข้าสู่ช่วงฤดูกาลท่องเที่ยว (High Season) ตัวเลขนักท่องเที่ยวจะปรับตัวเพิ่มขึ้น  จากนโยบายส่งเสริมการท่องเที่ยวของหน่วยงานภาครัฐและเอกชน อาทิ เช่น งานวิจิตรเจ้าพระยา 2569 Vijit Chao Phraya 2026 , งานมหกรรมพืชสวนโลกอุดรธานี 2569, งานเทศกาลดนตรีอิเล็กทรอนิกส์ระดับโลก “Tomorrowland Thailand 2026” 
ซึ่งถือเป็นครั้งแรกในประวัติศาสตร์ที่มีการจัดงานเต็มรูปแบบขึ้นในภูมิภาคเอเชีย  โดยคาดว่าจะช่วยดึงดูดนักท่องเที่ยวคุณภาพและกลุ่มผู้มีกำลังซื้อสูงจากทั่วโลก พร้อมสร้างเม็ดเงินหมุนเวียนมหาศาลให้กับเศรษฐกิจไทย



ที่มา : การสำรวจความเชื่อมั่นผู้ประกอบการที่พักแรม  โดย สมาคมโรงแรมไทย ร่วมกับ ธนาคารแห่งประเทศไทย

สมาคมโรงแรมไทย 
ขอบคุณสำหรับการเผยแพร่ข่าวและหากต้องการข้อมูลเพิ่มเติม
กรุณาติดต่อ: 02 282 5277

